Os personaches mas destacaus d'a villa, naixius en o sieglo XIX, fuoron o Doctor Ramón Otal y Mozarabe, churista naixiu en 1800, plegó a estar rector d'a Universidat de Uesca; Bernardo Larrosa Gracia, muerto en 1893, qui escribió una obra de teatro en aragonés; Ángel Bazán Aured (Almudévar, 1826 - Madrit, 1892), qui estió o primer farmaceutico espanyol que instaló un laboratorio ta realizar analisis bromatolochicos y fació una meritoria faina en Zaragoza mientres a epidemia de colera de 1885; y mosen Mariano Abillana (Almudévar, 1844 - Carrizal, Chile, 1904), misionero en America.